Nagu me aga väga hästi teame, pole olemas sellist asja nagu tasuta lõunad. Kuskilt peab ju firma teenima raha, mis on pandud arendus- ja mängutoe meeskondade palkade, serverite ning interneti ribalaiuse ostmiseks, reklaamiks jpm. Selleks on loodud mängusisesed e-poed mis tahes nime all neid ka ei tuntaks ja mida nimetatakse üldnimena "Microtransactions". Nende  lisaboonuste (varustus, kogemuspunktide boost, relvad, sõiduvahendid, raskemate ja keerukamate tegevustega tsoonid jne) eest tuleb tasuda reaalses rahas (RMT - Real Money Trading). Suuremas jaos F2P mängudes on võimalik saavutada kõiki neid boonuseid ka oma aega investeerides, mängusisest raha kogudes ning seda ostudeks kasutades, kuid kes tahab "nüüd ja kohe" - palun lehvitage oma sajaseid ja ostke. Hinnad on F2P poodides kalkuleeritud umbes selliselt, et ühe tõsise "hard-core" raideri, high-end player'i  kuus kuluv summa jääb enam-vähem samasse suurusjärku kuumaksega. Nii pakuvadki mõned mängud, ntx. USA mängulooja Turbine'i "Dungeons and Dragons Online" valikut kuumaksete või microtransactionite vahel.